Trajno otvoreni Poziv na dostavu projektnih prijava provodi se u okviru Operativnog programa Konkurentnost i kohezija 2014.-2020., Prioritet 3 „Poslovna konkurentnost“; Investicijski prioritet 3d „Potpora stvaranju kapaciteta MSP-a za uključivanje u proces rasta na regionalnim, nacionalnim i međunarodnim tržištima i inovacijskim procesima“; Specifični cilj 3d2 „Povećana inovativnost MSP–ova“.  
  
Cilj ovog Poziva je razvoj potpomognutih novoosnovanih poduzeća i obrta uspješan prijenos inovativnih ideja novoosnovanih poduzetnika i obrtnika u tržišno uspješne poslovne poduhvate i stvaranje novih inovativno orijentiranih poduzeća i obrta s potencijalom rasta i izvoza, s naglaskom na komercijalizaciju proizvoda i usluga. Druga svrha ovog Poziva je izravno podržavati inovativna novoosnovana poduzeća i obrte koji su u svojoj poslovnoj aktivnosti usmjereni na napredne i inovativne proizvode i usluge visoke dodane vrijednosti.  
  
Bespovratna sredstva dodjeljivat će se putem trajno otvorenog Poziva na dostavu projektnih prijava s krajnjim rokom dostave projektnih prijava **31. prosinca 2016. godine**, odnosno do iskorištenja raspoloživih sredstava u ukupnoj vrijednosti **22.800.000,00 kuna**.  
  
Poziv je namijenjen pravnim ili fizičkim osobama koje su:  
- neuvršteni MSP-ovi koja spadaju u mikro, mala ili srednja poduzeća i obrte sukladno definiciji utvrđenoj u Prilogu I. Definicija malih i srednjih poduzeća Uredbe 651/2014  
- su osnovane najviše 36 mjeseci prije dana predaje projektne prijave, nisu raspodijelile dobit i koje nisu osnovane spajanjem.  
  
Najniži iznos bespovratnih sredstava koji se po ovom Pozivu može dodijeliti pojedinom poduzetniku i obrtniku iznosi **150.000,00 HRK**, dok najviši iznos bespovratnih sredstava koji se može dodijeliti pojedinom poduzetniku i obrtniku iznosi **1.500.000,00 HRK**. Maksimalan intenzitet potpore koja se može dodijeliti iznosi**90%**.  
  
Prijave na natječaj primat će se **od 10. lipnja 2016. do 31. prosinca 2016.**, odnosno do iskorištenja sredstava.